หม่อมหลวงขวัญทิพย์ เทวกุล
หม่อมหลวงขวัญทิพย์ เทวกุล (เกิด 17 ตุลาคม พ.ศ. 2504) ชื่อเล่น คุณป้อม เป็นนักโภชนาการและผู้เชี่ยวชาญด้านอาหารไทย ที่มีชื่อเสียงจากการเป็นกรรมการรายการแข่งขันทำอาหาร มาสเตอร์เชฟไทยแลนด์ ซึ่งออกอากาศทางช่อง 7 เอชดี เป็นที่จดจำจาก ท่าทางสุภาพ แต่เจ้าระเบียบทุกกระบวน โดยมีวาทะติดปากในรายการ เช่น "เตือนแล้วนะ" และ "แล้วมันจะทันไหม"

นอกจากบทบาทในฐานะกรรมการแล้ว หม่อมหลวงขวัญทิพย์ยังมีความสามารถด้านดนตรีไทย โดยเฉพาะอย่างยิ่งการเล่นซอ, การขับร้องเพลง, การแสดง เคยแสดงละคร ละครเวที และภาพยนตร์หลายเรื่อง และเคยพากย์เสียงตัวละครในภาพยนตร์การ์ตูนด้วย ปัจจุบันหม่อมหลวงขวัญทิพย์และบุตรชายคนเล็กเปิดร้านอาหารชื่อ "ขวัญทิพย์ Kwantip - Samrub Thai Dining"
ประวัติ
หม่อมหลวงขวัญทิพย์เกิดเมื่อวันที่ 17 ตุลาคม พ.ศ. 2504 เป็นธิดาคนสุดท้องของหม่อมราชวงศ์เทพยพงศ เทวกุล กับประเทือง เทวกุล ณ อยุธยา (สกุลเดิม ศิลปรัศมี) และเป็นนัดดา (หลานปู่) ในหม่อมเจ้าปรีดิเทพย์พงษ์ เทวกุล พระโอรสในสมเด็จพระเจ้าบรมวงศ์เธอ กรมพระยาเทวะวงศ์วโรปการ กับหม่อมพุก เทวกุล ณ อยุธยา เป็นหลานย่าของหม่อมราชวงศ์สอางค์ เทวกุล (ราชสกุลเดิม ปราโมช) พระธิดาในพระวรวงศ์เธอ พระองค์เจ้าคำรบ กับหม่อมนุ่ม ปราโมช ณ อยุธยา

หม่อมหลวงขวัญทิพย์มีพี่สาว 3 คนและพี่ชาย 1 คนได้แก่
*หม่อมหลวงประทิ่นทิพย์ นาครทรรพ อดีตผู้จัดการโรงเรียนราชินี ปัจจุบันเป็นผู้จัดการมูลนิธิสายใจไทยฯ
*หม่อมหลวงปรางทิพย์ พรหมพจน์
*หม่อมหลวงเทวพร เทวกุล
หม่อมหลวงขวัญทิพย์เป็นลูกพี่ลูกน้องคนละย่า กับ หม่อมหลวงณัฏฐกรณ์ เทวกุล หรือคุณปลื้ม บุตรชายของ หม่อมราชวงศ์ปรีดิยาธร เทวกุล ซึ่งเป็นโอรสใน หม่อมเจ้าปรีดิเทพย์พงษ์ เทวกุล กับหม่อมแตงไทย เทวกุล ณ อยุธยา (สกุลเดิม เดชผล)

หม่อมหลวงขวัญทิพย์จบการศึกษาระดับประถมศึกษาจากโรงเรียนราชินีบน ระดับมัธยมศึกษาจากโรงเรียนจิตรลดา และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย ได้รับคัดเลือกเป็นนิสิตเก่าดีเด่น คณะรัฐศาสตร์ จุฬาลงกรณ์มหาวิทยาลัย ประจำปี พ.ศ. 2564
หลังสำเร็จการศึกษา หม่อมหลวงขวัญทิพย์เข้าทำงานที่บริษัทล็อกซเล่ย์ ซึ่งไม่เกี่ยวข้องกับอาหารแต่อย่างใด ต่อมาสมรสและอาศัยอยู่กับสามีที่สหรัฐ มีบุตรด้วยกัน 3 คน เมื่ออายุ 44 ปี ได้หย่ากับสามีและเริ่มประกอบอาชีพเป็นเชฟเต็มตัว

หม่อมหลวงขวัญทิพย์เคยประกอบกิจการร้านอาหารมาก่อน แต่ภายหลังปิดกิจการไปเนื่องจากวิกฤตการณ์ทางการเมือง ปัจจุบันเป็นนักออกแบบอาหาร และเชฟ ทั้งยังเป็นที่ปรึกษาให้กับร้านอาหารทั้งในและต่างประเทศ และเป็นเจ้าของคอลัมน์ "สำรับ" ซึ่งเกี่ยวกับตำราอาหารไทยที่เขียนลงในนิตยสาร พลอยแกมเพชร โดยเขียนเกี่ยวกับตำรับอาหารไทยมาแล้ว 250 สูตร
หม่อมหลวงขวัญทิพย์มีชื่อเสียงจากการเป็นกรรมการในรายการ มาสเตอร์เชฟไทยแลนด์ โดยวิจารณ์อาหารและควบคุมการทำอาหารของผู้เข้าแข่งขันด้วยท่าทีโผงผางและจริงจัง

ปัจจุบันหม่อมหลวงขวัญทิพย์ยังมีบทบาทเป็นผู้ดำเนินรายการทำอาหารทางยูทูบที่มีชื่อว่า ครัวชั้นสูง เป็นรายการสาธิตการประกอบอาหารที่เอื้อต่อการใช้ชีวิตในคอนโดมิเนียมที่ซึ่งผู้คนอาจจะคิดว่าไม่สะดวกต่อการประกอบอาหาร ให้กลายเป็นเรื่องง่าย
ผลงาน
รายการโทรทัศน์
รายการโทรทัศน์ทั้งหมดด้านล่างนี้ออกอากาศทางช่อง 7HD
{| class="wikitable" style="text-align:center"
! scope="col" width="5%" | ปี พ.ศ.
! scope="col" width="45%" | รายการ
! scope="col" width="20%" | บทบาท
! scope="col" width="20%" | หมายเหตุ
|-
| 2560
| มาสเตอร์เชฟไทยแลนด์ ซีซันที่ 1
| rowspan="4" | คณะกรรมการ
| 
|-
| rowspan="2" | 2561
| มาสเตอร์เชฟไทยแลนด์ ซีซันที่ 2
| 
|-
| มาสเตอร์เชฟจูเนียร์ไทยแลนด์ (ฤดูกาลที่ 1)
| 
|-
| rowspan="3" | 2562
| มาสเตอร์เชฟไทยแลนด์ ซีซันที่ 3
| 
|-
| ศึกค้นหาเชฟกระทะเหล็ก (ฤดูกาลที่ 1)
| กรรมการรับเชิญ
| รับเชิญในตอนที่ 6
|-
| มาสเตอร์เชฟจูเนียร์ไทยแลนด์ (ฤดูกาลที่ 2)
| rowspan="6" | คณะกร
ญในตอนที่ 6
|-
| มาสเตอร์เชฟจูเนียร์ไทยแลนด์ (ฤดูกาลที่ 2)
| rowspan="6" | คณะกรรมการ
| 
|-
| rowspan="2" | 2563
| มาสเตอร์เชฟ ออล สตาร์ส ไทยแลนด์
| 
|-
| มาสเตอร์เชฟ เซเลบริตี้ ไทยแลนด์ (ฤดูกาลที่ 1)
| 
|-
| rowspan="2" | 2564
| มาสเตอร์เชฟไทยแลนด์ ซีซันที่ 4
| 
|-
| มาสเตอร์เชฟ เซเลบริตี้ ไทยแลนด์ (ฤดูกาลที่ 2)
| 
|-
| rowspan="3" | 2565
| มาสเตอร์เชฟไทยแลนด์ ซีซันที่ 5
| 
|-
| Bid Coin Chef สุดยอดเชฟหักเหลี่ยมโหด (ฤดูกาลที่ 1)
| กรรมการรับเชิญ
| รับเชิญในตอนที่ 7 และ 13
|-
| มาสเตอร์เชฟ เซเลบริตี้ ไทยแลนด์ (ฤดูกาลที่ 3)
| rowspan="2" | คณะกรรมการ
| 
|-
| 2566
| มาสเตอร์เชฟไทยแลนด์ ซีซันที่ 6
| 
|-
| rowspan="3" | 2567
| เฮลล์คิทเช่นไทยแลนด
มาสเตอร์เชฟไทยแลนด์ ซีซันที่ 6
| 
|-
| rowspan="3" | 2567
| เฮลล์คิทเช่นไทยแลนด์ (ฤดูกาลที่ 1)
| หัวหน้าเชฟ
| 
|-
| มาสเตอร์เชฟจูเนียร์ไทยแลนด์ (ฤดูกาลที่ 3)
| คณะกรรมการ
| 
|-
| The Restaurant War Thailand ศึกพ่อค้าซ่าแม่ค้าแซ่บ (ฤดูกาลที่ 1)
| กรรมการรับเชิญ
| รับเชิญในตอนที่ 12
|-
| rowspan="2" | 2568
| มาสเตอร์เชฟ: เดอะ โพรเฟสชันนัลส์ ไทยแลนด์
| คณะกรรมการ
| 
|-
| เฮลล์คิทเช่นไทยแลนด์ (ฤดูกาลที่ 2)
| หัวหน้าเชฟ
| 
|-
| rowspan="1" | 2569
| มาสเตอร์เชฟไทยแลนด์ ซีซันที่ 7
| คณะกรรมการ
| 
|-
|}
ละครโทรทัศน์
{|class="wikitable" style="font-size: 100%;" style="text-align:center"
! ปี พ.ศ.
! เรื่อง
! รับบท
! ออกอากาศ
|-
| rowspan="3" | 2566
| กามเทพก้นครัว
| คุณหญิงกอบกาญจน์
| ช่องเวิร์คพอยท์
|-
| แค้น
| พิม นฤบดินทร์
| ช่อง 3
|-
| Club Friday The Series Love & Belief ความรักกับความเชื่อ ตอน ลูกเทพ
| มินตรา
| ช่องวัน 31
|-
| 2567
| บ้านหลอน On Sale 
| เชฟหงส์ (รับเชิญ)
| จีเอ็มเอ็ม 25
|-
| 2569
| บุพเพสันนิวาส Love destiny (Boy Love)
|
| ช่อง 3 HD
|-

|}

คอลัมนิสต์
* "สำรับ"

ภาพยนตร์
* พ.ศ. 2561 7 Days เรารักกันจันทร์-อาทิตย์
* พ.ศ. 2562 ตุ๊ดซี่ส์แอนด์เดอะเฟค
* พ.ศ. 2569 ตำบักหุง
ยูทูบ
* พ.ศ. 2563 – ปัจจุบัน ผู้ดำเนินรายการ ครัวชั้นสูง

ซีรีส์
* พ.ศ. 2567 NakaDeSalon ออกอากาศ (ช่อง 3 HD)

ลำดับสาแหรก

อ้างอิง